wickkiey/tamil-wikipedia-chunked huggingface dataset:
# பெரிய நாணல் கதிர்க்குருவி

## பரவலும் இனப்பெருக்கப் பகுதிகளும்

#### *A. s. brunnescens* உள்ளினம்

கிழக்கு சூடானிலிருந்து எரித்ரயா, வடமேற்கு சோமாலியா வழியாக அரேபிய மூவலந்தீவின் சில பகுதிகளிலும் கசகஸ்தான், துருக்கமினிஸ்தான், தஜிகிஸ்தான், உசுபெகிஸ்தான், ஆப்கானிஸ்தான், தெற்கு ஈராக், ஈரான், பாகிஸ்தானின் சில பகுதிகளிலும் இந்தியாவில் காஷ்மீர் பள்ளத்தாக்கு, ராஜஸ்தான், குஜராத், கேரளா ஆகிய மாநிலங்களின் சில பகுதிகளிலும் மும்பை, கொல்கத்தாவை ஒட்டிய பகுதிகளிலும் இனப்பெருக்கம் செய்கின்றது. தென்னிந்தியாவின் பிற பகுதிகளிலும் (தமிழ்நாடு உள்பட) இலங்கையிலும் காணப்பட்டாலும் இனப்பெருக்கத்தில் ஈடுபடுவதில்லை.
# அச்சச்சோ

**அச்சச்சோ** (*Achacho* ) என்பது வி. எஸ். பால்ரே இயக்கிய 2007ஆம் ஆண்டு வெளியான தமிழ் காதல் நாடக திரைப்படம் ஆகும். இப்படத்தில் புதுமுகங்கள் ஸ்ரீ ஹரி, வர்ஷினி ஆகியோர் முக்கிய கதாபாத்திரங்களில் நடித்துள்ளனர். மேலும் இதில் சண்முகசுந்தரம், தலைவாசல் விஜய், இலாவண்யா, குமரிமுத்து, நம்பிராஜன், பொன்மறன் ஆகியோர் துணை வேடங்களில் நடித்துள்ளனர். ஐ. லீமா ரோஸ் தயாரித்த இப்படத்திற்கு, எம். கே. எஸ். நருலா கான் இசை அமைத்துள்ளார். இப்படம் 2007, மே 4, அன்று வெளியிடப்பட்டது.
# அச்சச்சோ

## கதை

மருத்துவர் தயாளன் (பாய்ஸ் ராஜன்) பத்திரிகைகளுக்கு செவ்வி அளிப்பதாக படம் தொடங்குகிறது: இந்தியாவில் பெண் சிசுக்கொலை செய்வதிலிருந்து காப்பாற்ற வேண்டும் என்று அவர் கூறுகிறார், மேலும் வரும் ஆண்டுகளில் குறைந்த எண்ணிக்கையிலான பெண்கள் இருப்பதனால் ஏற்படும் விளைவுகளை விளக்குகிறார்.  
ஒரு தொலைதூர கிராமத்தில், கிராமத் தலைவர் நட்டமை ( சண்முகசுந்தரம் ) ஒற்றைப் பெண்ணை திருமணம் செய்துகொள்வது யார் என்பதைத் தீர்மானிக்க ஒரு போட்டியை ஏற்பாடு செய்கிறார். கிராமத்தில் திருமணமாகாத இருபத்தி நான்கு இளைஞர்களும், இன்னும் வயதுக்கு வராத ஏழு சிறுமிகளும் உள்ளனர். கிராமத்து பழக்க வழக்கம், கட்டுப்பாடு போன்றவற்றால் அந்த கிராமத்து இளைஞர்கள் பிற கிராமங்களைச் சேர்ந்த பெண்களை திருமணம் செய்து கொள்ளக்கூடாது, எனவே அவர்கள் தங்கள் கிராமத்து பெண் பருவ வயதை அடையும் வரை காத்திருக்க வேண்டும். பருவமடைந்த பெண்ணை மணப்பது யார் என்பதை போட்டி தீர்மானிக்கும். கிராம பஞ்சாயத்தில், தங்கள் கிராமத்தைச் சேர்ந்த பதினான்கு வயது சிறுமி வெண்ணிலா (வர்ஷினி) நகரத்தில் வசிப்பதை நட்டமாய் அறிகிறார். பின்னர் வெண்ணிலா (வர்ஷினி) கிராமவாசிகளில் ஒருவரை நான்கு ஆண்டுகளில் திருமணம் செய்து கொள்ளவேண்டுமென்று கட்டளையிடுகிறார்.  
நான்கு ஆண்டுகளுக்குப் பிறகு, வெண்ணிலா கிராமத்திற்கு வருகிறாள். இருபத்தி நான்கு ஆண்கள் அவளை கவர்ந்திழுக்க முயற்சிக்கிறார்கள். பின்னர், பணக்கார நகைக்கடைக்காரரின் மகன் குமரன் (ஸ்ரீ ஹரி) வெண்ணிலாவுக்கு தனது தந்தை சொன்னபடி நகைகளை கொடுக்க கிராமத்திற்கு வந்து தற்செயலாக அவளை முத்தமிடுகிறான். பல சந்திப்புகளுக்குப் பிறகு, அவர்கள் இறுதியில் ஒருவருக்கொருவர் காதலிக்கிறார்கள். இதற்கிடையில், ஒரு இளைஞன் வேறொரு கிராமத்தைச் சேர்ந்த ஒரு பெண்ணுடன் ஓடிப்போகிறான், நாட்டமை அதைப் பற்றி அறிந்ததும், அவர் அவர்களைப் பிடித்துவந்து, பொது இடத்தில் உயிருடன் எரிக்கிறார்.  
கடந்த காலத்தில், ஒரு ஜோதிடர் இரக்கமற்றவரான கிராமத் தலைவர் முத்துலிங்கத்திடம் (நம்பிராஜன்) எதிர்காலத்தில் ஒரு பெண் பிள்ளை கிராமத்தை அழித்துவிடும் என்று கூறுகிறார், எனவே முத்துலிங்கம் ஊரில் அனைத்து பெண் குழந்தைகளையும் கொன்றுவிடுகிறார். பல ஆண்டுகள் கடந்த நிலையில், கிராமத்தில் பெண் பிள்ளைகள் யாரும் இல்லாத நிலை ஏற்படுகிறது. முத்துலிங்கத்தின் மரணத்திற்குப் பிறகு, புதிய கிராமத் தலைவர் இந்த மனிதாபிமானமற்ற செயலை நிறுத்துகிறார். இதுவே கிராமத்தில் பெண்கள் குறைவாக இருக்கக் காரணம் ஆகிறது.  
நடைமுறைக்கு ஒவ்வாத வழக்கத்தால் சோர்ந்துபோன நட்டமையும் கிராம மக்களும் குமாரனும் வெண்ணிலாவும் ஒன்றாக வாழ அனுமதிக்கிறார்கள். இளைஞர்களும் மற்ற கிராமங்களைச் சேர்ந்த பெண்களை திருமணம் செய்துகொள்ள அனுமதிக்கப்படுகின்றனர்.
# அச்சச்சோ

## நடிகர்கள்

- சிறீ அரி குமரனாக
- வர்சினி வெண்ணிலாவாக
- சண்முகசுந்தரம் (நடிகர்) நாட்டமையாக
- தலைவாசல் விஜய் பெரியசாமியாக
- இலாவண்யா தேவியாக
- குமரிமுத்து குமரிமுத்தாக
- நம்பிராஜன் முத்துலிங்கமாக
- பொன்ராம் வெண்ணிலாவின் தந்தை சாமிகணாக
- முத்துக்காளை தேநீர் கடை ஊழியர்
- பெஞ்சமின் பனிக்கூழ் விற்பனையாளராக
- பாய்ஸ் ராஜன் தயாளனாக
- சகாதேவன்
- மகாதேவன்
- சென்றாயன்
- சுஜா வருணீ சிறப்புத் தோற்றத்தில்
- சீமா சிறப்புத் தோற்றத்தில்
# அச்சச்சோ

## தயாரிப்பு

ரோஸி பிக்சர்ஸ் என்ற பதாகையின் கீழ் தயாரிக்கபட்ட அச்சாச்சோ படத்தின் வழியாக இயக்குநராக வி. எஸ். பால்ரே அறிமுகமானார். கதாநாயகனாக நடிக்க புதுமுகம் ஸ்ரீ ஹரி தேர்வு செய்யப்பட்டார், கதாநாயகியாக நடிக்க புதுமுகம் வர்ஷினி (பிரியாசிறீ என குறிப்பிடப்பட்டுள்ளார்) தேர்ந்தெடுக்கப்பட்டார். திருமணம் ஆகாத இளைஞர்களாக இருபத்தி நான்கு புதுமுகங்கள் நடித்தனர். படத்திற்கு எம். கே. எஸ். நருலா கான் இசையமைத்தார், சி. டி. அருள் செல்வன் ஒளிப்பதிவை மேற்கொண்டார். சுரேஷ் அர்ஸ் படத் தொகுப்பை மேற்கொண்டார். இப்படம் முழுவதும் கோபிசெட்டிபாளையத்தில் படமாக்கப்பட்டது.
# அச்சச்சோ

## இசை

படத்தின் பின்னணி இசை, பாடல் இசை ஆகியவற்றை இசையமைப்பாளர் எம். கே.எஸ். நருலா கான் அமைத்தார். 2007 இல் வெளியிடப்பட்ட இசைப்பதிவில், வி.எஸ். பால்ரே எழுதிய வரிகளைக் கொண்ட ஆறு பாடல்கள் இருந்தன. இசையமைப்பாளர் தன் பணிக்காக நேர்மறையான விமர்சனங்களைப் பெற்றார்.
| 1 | "பசங்க பாவம்" | மாதங்கி ஜெகதீஷ் | 5:31 |
| --- | --- | --- | --- |
| 2 | "ஆல்லிபூவே" | ஹரிஷ் ராகவேந்திரா, பிரசன்னா | 5:16 |
| 3 | "ஏய் ஏய்" | சுனிதா சாரதி | 5:32 |
| 4 | "தொட்டு விடு" | சுனிதா சரதி | 5:33 |
| 5 | "பெண்கள்" | உண்ணிமேனன், மஹதி | 5:17 |
| 6 | "பாத்துக்கோடா" | திப்பு, மகாதி | 3:53 |
# அச்சச்சோ

## வரவேற்பு

ஒரு விமர்சகர் எழுதுகையில், "அச்சாச்சோவுக்கு ஒரு நல்ல கருப்பொருள் கிடைத்தாலும், படத்தில் உள்ள தர்க்கரீதியான குறைகளால் இரண்டாம் பாதி கதை தடுமாறுகிறது". மற்றொரு விமர்சகர், "தற்போதைய காலத்தில் இதுபோன்ற ஒரு கதை சம்பவத்தை நம்பமுடியாதது, ஆனால் 24 புதிய முகங்களை நிர்வகித்து, கதையை ஒரு காமிக் கோணத்தில் நகர்த்தியதற்காக இயக்குனரை தலை வணங்குகிறேன்".
# எட்வின் ரோசு வில்லியம்சு

**எட்வின் ரோசு வில்லியம்சு** (*Edwin Ross Williams*) அமெரிக்காவைச் சேர்ந்த ஓர் இயற்பியலாளர் ஆவார். இவர் 1942 ஆம் ஆண்டு பிறந்தார். தேசிய தரநிலைகள் மற்றும் தொழில்நுட்ப நிறுவனத்தில் வில்லியம்சு பணிபுரிந்தார். 1964 ஆம் ஆண்டு நெப்ராசுகா வெசுலியன் பல்கலைக்கழகத்தில் இளநிலை பட்டமும் , 1966 ஆம் ஆன்டு கொலராடோ போல்டர் பல்கலைக்கழகத்தில் இயற்பியலில் முதுநிலை மற்றும் 1970 ஆண்டு வெசுலியன் பல்கலைக்கழகத்தில் முனைவர் பட்டத்தையும் பெற்றார்.  
1994 ஆம் ஆண்டில் அமெரிக்கன் இயற்பியல் கழகத்தில் வில்லியம்சுக்கு உறுப்பினர் தகுதி கிடைத்தது. அளவீட்டு ஆராய்ச்சியில் சிறந்து விளங்குவதற்காக கருவி மற்றும் அளவீட்டு அறிவியலுக்கான குழுவினர் இதற்கான பரிந்துரையைச் செய்தனர். இவரது ஆராய்ச்சியானது ஒளியன் துகள் ஆய்வுகளை ஓர் உயர் வரம்புக்கு கொண்டு செல்ல வழிவகுக்கும். புரோட்டான் அணுவின் காந்தத் திருப்புத் திறனுகும் அதன் கோண உந்தத்திற்கும் உள்ள விகிதத்தை துல்லியமாக நிர்ணயம் செய்ய இயலும். நேர்த்தியான கட்டமைப்பு மாறிலி, மற்றும் அடிப்படை மின் அலகுகள், ஆம்பியர், வோல்ட், ஓம் மற்றும் ஃபராட் ஆகியவற்றின் மிகவும் துல்லியமான உணர்தல்களுக்கும் வழிவகுக்கும்.
# பெனாய் உப்ரெட்டி

**பெனாய் உப்ரெட்டி** (*Benoy Upreti*) இந்தியாவின் சிக்கிம் மாநிலத்தைச் சேர்ந்த ஒரு துடுப்பாட்ட வீரராவார். 1986 ஆம் ஆண்டு செப்டம்பர் மாதம் முதல் தேதியன்று இவர் பிறந்தார். 2019–20 ஆண்டிற்கான சையத் முசுடாக் அலி இருபது இருபது கோப்பை போட்டியில் சிக்கிம் மாநில அணிக்காக 2019 ஆம் ஆண்டு நவம்பர் 9 அன்று இவர் அறிமுகமானார். வலதுகை ஆட்டக்காரரான இவர் வலதுகை மிதவேகப் பந்து வீச்சாளருமாவார்.
# மெய்நிகர் ஆய்வகங்கள் (இந்தியா)

தகவல் தொழில்நுட்பத்தைப் பயன்படுத்திக் கற்பித்தலை மேம்படுத்த அரசாங்கங்கள் பலவகைகளில் முயன்று வருகிறது. இத்தகைய மேம்பாட்டு முறைகளில் ஒன்றாக, இந்திய அரசின் மனித வள அமைச்சகத்தினால் செயல்படுத்தப்படும் திட்டம் **மெய்நிகர் ஆய்வகங்கள்** (*virtual labs*) ஆகும்.
# மெய்நிகர் ஆய்வகங்கள் (இந்தியா)

## உருவாக்கம்

மெய்நிகர் ஆய்வகங்கள் என்பது இந்திய அரசின் மனித வள மேம்பாட்டு அமைச்சினால் தகவல் மற்றும் தொடர்பு தொழில்நுட்பத்தின் மூலம் கல்விக்கான தேசிய திட்டத்தின் கீழ் தொடங்கப்பட்ட திட்டமாகும். இளநிலை முதல் ஆராய்ச்சி வரை அனைத்து நிலைகளிலும் உள்ள அறிவியல் மற்றும் பொறியியல் மாணவர்களுக்கு பல்வேறு பிரிவுகளில் ஆய்வகங்களுக்குத் தொலைநிலை அணுகலை வழங்குவதே இத்திட்டத்தின் நோக்கமாகும்.  
கூடுதல் வலை வளங்கள், காணொலி விரிவுரைகள், இயங்கு படங்கள் மற்றும் சுய மதிப்பீடு உள்ளிட்ட பல்வேறு கற்றலின் நுணுக்கங்களை மாணவர்கள் பெறக்கூடிய ஏஜிபிஎல் 3.0 உரிமத்தின் கீழ் வழங்கும் முழுமையான கற்றல் மேலாண்மை முறையாகும் இது. விலையுயர்ந்த உபகரணங்கள் மற்றும் வளங்கள் பகிரப்படும் சாத்யக் கூறுகள் உள்ளது. இவை நேரம் மற்றும் புவியியல் தூரங்களில் உள்ள தடைகள் காரணமாகக் குறைந்த எண்ணிக்கையிலான பயனர்களுக்கு மட்டுமே கிடைத்தன.  
பன்னாட்டுத் தகவல் தொழில்நுட்ப நிறுவனம்-ஐதராபாத்து, இந்தியத் தொழில்நுட்பக் கழகங்கள் (தில்லி, மும்பை, கான்பூர், கரக்பூர், சென்னை, ரூர்க்கி, குவகாத்தி மற்றும் ஐதராபாது), அமிர்தா விஸ்வ வித்யாபீடம், தயால்பாக் பல்கலைக்கழகம், தேசிய தொழில்நுட்பக் கழகம்-கர்நாடகம், மற்றும் புனே பொறியியல் கல்லூரி, புனே திட்டத்தில் பங்கேற்றதற்கு முன்னணி நிறுவனங்களாகும்.  
இந்த திட்டம் கணினி அறிவியல் மற்றும் பொறியியல், மின்னணுவியல் மற்றும் தகவல் தொடர்பு, மின்பொறியியல், இயந்திரப் பொறியியல், வேதிப் பொறியியல், உயிரித்தொழில்நுட்பவியல் மற்றும் உயிர்மருத்துவப் பொறியியல், குடிமைப் பொறியியல், இயற்பியல் மற்றும் வேதிப் பொறியியல் ஆகியவற்றின் பரந்த பகுதிகளை உள்ளடக்கியது.
# சிம்லா மஞ்சள் காமாலை நோய்ப்பரவல்

**சிம்லா மஞ்சள் காமாலை நோய்ப்பரவல்** (*Shimla jaundice outbreak* ) இந்தியாவின் வட இந்திய நகரமான சிம்லாவில் 2015 ஆம் ஆண்டு திடீரென்று பரவிய மஞ்சள் காமாலை நோய் ஆபத்தைக் குறிக்கிறது. சிம்லா நகரில் 2015 ஆம் ஆண்டு திசம்பர் மாதத்தில் மஞ்சள் காமாலை நோய் முதலில் பதிவாகத் தொடங்கியது. 2016 ஆம் ஆண்டு மார்ச்சு மாத நிலவரப்படி நோய்ப்பரவல் தொடர்ந்து நடந்து கொண்டிருந்தது. மூன்று கழிவுநீர் சுத்திகரிப்பு நிலையங்களின் கழிவுநீர் அசுவானி குத் நீர் திட்டத்தில் கலப்பதால் இந்நோயப் பரவல் மேலும் தீவிரமடைந்தது. அதிகாரப்பூர்வ மதிப்பீடுகள் மஞ்சள் காமாலை நோயால் 10 பேர் இறந்தனர் மற்றும் 1600 பேர் நோயில் பாதிக்கப்பட்டனர் என்று தெரிவித்தன. ஆனால் அதிகாரப்பூர்வமற்ற மதிப்பீடுகள் பாதிக்கப்பட்டவர்களின் எண்ணிக்கை 10,000 பேருக்கும் அதிகமானதாகக் கூறின. சிம்லாவில் உள்ள மொத்த குடும்பங்களில் பாதி பேர் இத்தொற்று நோயைக் கொண்டிருந்தனர் என்றும் இத்தகவல் தெரிவித்தது.  
சிம்லாவின் நீர்வழங்கல் திட்டத்தில் வழங்கப்பட்ட தண்ணீரில் மஞ்சள் காமாலை ஈ வைரசு கலந்து மாசுபட்டதே இத்திடீர் நோய்ப் பரவலுக்கான காரணமாகும். அசுவானி குத் நதி அமைப்பில் வெளியேற்றப்பட்ட முறையற்ற கழிவுநீரில் இருந்து இந்நோய் உருவானது. மஞ்சள் காமாலை ஈ வைரசு பொதுவாக பாதிக்கப்பட்ட நபர்களின் கல்லீரலைத் தாக்குகிறது, இதனால் மஞ்சள் காமாலை நோய் ஏற்படுகிறது. அசுத்தமான நீர் கழிவுநீர் சுத்திகரிப்பு நிலையங்களின் கீழே உள்ள நகரின் நீர் வழங்கல் திட்டத்தில் கலக்கிறது. குளிர்கால மாதங்களில் இந்த பிரச்சினை தீவிரமடைகிறது. குறைந்த மழைப்பொழிவு காரணமாக நீரளவு குறைந்து போவதால் வைரசின் செறிவு அதிகமாகிவிடுகிறது.
# ஐதராபாத்தில் உள்ள கல்வி நிறுவனங்களின் பட்டியல்

இந்தியாவின் தெலங்காணாவின் ஐதராபாத்தில் உள்ள கல்வி மற்றும் ஆராய்ச்சி நிறுவனங்களின் பட்டியல் (*List of educational institutions in Hyderabad*).
# ஐதராபாத்தில் உள்ள கல்வி நிறுவனங்களின் பட்டியல்

## பல்கலைக்கழகங்கள் மற்றும் மத்திய நிறுவனங்கள்

- உசுமானியா பல்கலைக்கழகம்
- இந்திய தொழில்நுட்பக் கழகம் ஐதராபாது  
<nowiki/>விடுதிகள்]]  
- டாடா அடிப்படை ஆராய்ச்சி நிறுவனம்
- பிர்லா தொழில்நுட்பம் மற்றும் அறிவியல் நிறுவனம், பிலானி
- ஆங்கிலம் மற்றும் வெளிநாட்டு மொழிகள் பல்கலைக்கழகம்  
- பன்னாட்டுத் தகவல் தொழில்நுட்ப நிறுவனம், ஐதராபாத்து
- ஜவகர்லால் நேரு தொழில்நுட்பவியல் பல்கலைக்கழகம்
- நல்சார் சட்ட பல்கலைக்கழகம்
- பேராசிரியர் ஜெயசங்கர் தெலங்காணா மாநில வேளாண் பல்கலைக்கழகம்
- டாக்டர் பி.ஆர்.அம்பேத்கர் திறந்த பல்கலைக்கழகம்
- டாடா சமூக சயின்சஸ் நிறுவனம், ஐதராபாத்து
- இந்தியன் வணிகப் பள்ளி
- வோக்ஸன் வணிகப் பள்ளி
- மவுலானா ஆசாத் தேசிய உருது பல்கலைக்கழகம்
- என்.எம்.ஐ.எம்.எஸ், ஐதராபாத்து
- கீதம் பல்கலைக்கழகம் ஐதராபாத்து வளாகம்
- பொட்டி ஸ்ரீராமுலு தெலுங்கு பல்கலைக்கழகம்
- இந்தியப் பட்டய நிதி ஆய்வாளர்கள் நிறுவனம்
- மஹிந்திரா எக்கோல் மையம்
- ஐதராபாத்து பல்கலைக்கழகம்
# ஐதராபாத்தில் உள்ள கல்வி நிறுவனங்களின் பட்டியல்

## மையங்கள் மற்றும் நிறுவனங்கள்

- ஆய்வு மற்றும் ஆராய்ச்சிக்கான அணு தாதுகள் இயக்குநரகம்
- நிர்வாக பணியாளர்கள் கல்லூரி
- பாரத் டைனமிக்ஸ் லிமிடெட்
- உயிரணு மற்றும் மூலக்கூறு உயிரியலுக்கான மையம்
- சிடாக் (மேம்பட்ட கம்ப்யூட்டிங் மேம்பாட்டு மையம்)
- டி.என்.ஏ கைரேகை மற்றும் ஆய்ந்தறிதல் மையம்
- பொருளாதார மற்றும் சமூக ஆய்வுகளுக்கான மையம்
- மத்திய மின் ஆராய்ச்சி நிறுவனம்
- கருவி வடிவமைப்பு மைய நிறுவனம்
- மத்திய வறண்ட நில வேளாண் ஆராய்ச்சி நிறுவனம்
- மருத்துவ மற்றும் நறுமண தாவரங்களுக்கான மத்திய நிறுவனம்
- அரிசி ஆராய்ச்சி இயக்குநரகம்
- பாதுகாப்பு ஆராய்ச்சி மற்றும் மேம்பாட்டு அமைப்பு
- மேம்பட்ட அமைப்புகள் ஆய்வகம்
- மேம்பட்ட எண் ஆராய்ச்சி மற்றும் பகுப்பாய்வு குழு
- ஆராய்ச்சி மையம் இமரத்
- டாக்டர் மர்ரி சன்னா ரெட்டி தெலுங்கானாவின் மனித வள மேம்பாட்டு நிறுவனம்
- காலணி வடிவமைப்பு மற்றும் மேம்பாட்டு நிறுவனம்
- அரை வறண்ட வெப்பமண்டலங்களுக்கான சர்வதேச பயிர் ஆராய்ச்சி நிறுவனம்
- பன்னாடு பொறியியல் பள்ளி தொழில்நுட்பத்தில் வளர்ச்சி மற்றும் ஆராய்ச்சி நிறுவனம்
- பொது நிறுவன நிறுவனம்
- இந்திய வேதியியல் தொழில்நுட்ப நிறுவனம்
- இந்தியன் இம்யூனோலாஜிக்கல்ஸ் லிமிடெட்
- மரபணு நோய்களுக்கான நிறுவனம் மற்றும் மருத்துவமனை நிறுவனம்
- இந்தியப் புள்ளியியல் கழகம்
- தேசிய விவசாய விரிவாக்க மேலாண்மை நிறுவனம்
- தேசிய சுற்றுலா மற்றும் விருந்தோம்பல் மேலாண்மை நிறுவனம்
- தேசிய ஊட்டச்சத்து நிறுவனம்
- நிஜாமின் மருத்துவ அறிவியல் நிறுவனம்
- தேசிய அலங்காரத் தொழில்நுட்ப நிறுவனம், ஐதராபாத்து  
- சர்தார் வல்லபாய் படேல் தேசிய காவல் அகாதமி
- தேசிய கட்டுமான கழகம்
- தேசிய சிறு தொழில்கள் கழகம்
- தேசிய தொலைநிலை உணர்திறன் நிறுவனம்
# ஐதராபாத்தில் உள்ள கல்வி நிறுவனங்களின் பட்டியல்

## தனியார் கல்லூரிகள்

### பொறியியல்

- சைதன்யா பாரதி தொழில்நுட்ப நிறுவனம்
- சி.எம்.ஆர் இன்ஸ்டிடியூட் ஆப் டெக்னாலஜி, ஹைதராபாத்
- சி.வி.ஆர் பொறியியல் கல்லூரி
- சி.வி.எஸ்.ஆர் பொறியியல் கல்லூரி
- டெக்கான் பொறியியல் மற்றும் தொழில்நுட்ப கல்லூரி
- கோகராஜு ரங்கராஜு பொறியியல் தொழில்நுட்ப நிறுவனம்
- இன்டர்நேஷனல் பொறியியல் பள்ளி
- இன்ஸ்டிடியூட் ஆப் ஏரோநாட்டிகல் இன்ஜினியரிங்
- ஜே.பி. பொறியியல் தொழில்நுட்ப நிறுவனம்
- கேசவ் மெமோரியல் தொழில்நுட்ப நிறுவனம்
- மகாத்மா காந்தி தொழில்நுட்ப நிறுவனம்
- மல்லா ரெட்டி பொறியியல் கல்லூரி
- மல்லா ரெட்டி பொறியியல் மற்றும் தொழில்நுட்ப கல்லூரி
- மாதுரி வெங்கடா சுப்பா ராவ் பொறியியல் கல்லூரி
- மெதடிஸ்ட் பொறியியல் மற்றும் தொழில்நுட்ப கல்லூரி
- முஃபாக்கம் ஜா பொறியியல் மற்றும் தொழில்நுட்ப கல்லூரி
- பத்மசிறீ டாக்டர் பி.வி.ராஜு தொழில்நுட்ப நிறுவனம்
- ஸ்ரீநிதி அறிவியல் மற்றும் தொழில்நுட்ப நிறுவனம்
- டி.ஆர்.ஆர் பொறியியல் கல்லூரி
- வர்தமன் பொறியியல் கல்லூரி
- வாசவி பொறியியல் கல்லூரி
- வித்யா ஜோதி தொழில்நுட்ப நிறுவனம்
- விக்னன் இன்ஸ்டிடியூட் ஆப் டெக்னாலஜி அண்ட் ஏரோநாட்டிகல் இன்ஜினியரிங்
- விக்னனா பாரதி தொழில்நுட்ப நிறுவனம்
- வி.என்.ஆர் விக்னனா ஜோதி பொறியியல் தொழில்நுட்ப நிறுவனம்
# ஐதராபாத்தில் உள்ள கல்வி நிறுவனங்களின் பட்டியல்

## தனியார் கல்லூரிகள்

### வடிவமைப்பு

- ஐ.சி.ஏ.டி வடிவமைப்பு மற்றும் ஊடகக் கல்லூரி, ஐதராபாத்து * காலணி வடிவமைப்பு மற்றும் மேம்பாட்டு நிறுவனம், ஐதராபாத்து *
# ஐதராபாத்தில் உள்ள கல்வி நிறுவனங்களின் பட்டியல்

## தனியார் கல்லூரிகள்

### மருந்து

- டெக்கான் மருத்துவ அறிவியல் கல்லூரி
- காமினேனி மருத்துவ அறிவியல் நிறுவனம்
- நிஜாம்ஸ் மருத்துவ அறிவியல் நிறுவனம்
- உஸ்மானியா மருத்துவக் கல்லூரி
- ஷாதன் மருத்துவ அறிவியல் நிறுவனம்
- மல்லாரெட்டி மகளிர் மருத்துவக் கல்லூரி
- மல்லாரெட்டி மருத்துவ அறிவியல் நிறுவனம்
- மல்லாரெட்டி பல் மருத்துவக் கல்லூரி
- மல்லாரெட்ட்டி பல் அறிவியல் நிறுவனம்
- பனினேயா பல் அறிவியல் நிறுவனம்
# ஐதராபாத்தில் உள்ள கல்வி நிறுவனங்களின் பட்டியல்

## பிற பட்டப்படிப்பு கல்லூரிகள்

- ஆந்திர வித்யாலயா கலை, அறிவியல் மற்றும் வணிகக் கல்லூரி
- அவினாஷ் வணிகக் கல்லூரி
- பவன்ஸ் விவேகானந்தா கல்லூரி
- நகரக் கல்லூரி ஐதராபாத்து
- லயோலா அகாடமி பட்டம் மற்றும் பி.ஜி கல்லூரி
- நிசாம் கல்லூரி
# ஐதராபாத்தில் உள்ள கல்வி நிறுவனங்களின் பட்டியல்

## பள்ளிகள்

- அபயா பள்ளி
- அபுதயா உயர்நிலைப்பள்ளி
- ஆகா கான் அகாடமி
- அனைத்து புனிதர்கள் உயர்நிலைப்பள்ளி
- பாரதிய வித்யா பவன் பொதுப் பள்ளி
- டிஏவி பொது பள்ளி
- டாக்டர் எஸ். உசேன் ஜாகீர் நினைவு உயர்நிலைப்பள்ளி
- கீதாஞ்சலி மூத்த பள்ளி
- க்ளென்டேல் அகாடமி
- உலகளாவிய இந்தியப் பன்னாட்டுப் பள்ளி
- க ow தம் மாதிரி பள்ளி
- ஐதராபாத் பொதுப் பள்ளி
- சிந்து சர்வதேச பள்ளி
- ஜான்சன் இலக்கண பள்ளி
- சிறுமலர் உயர்நிலைப்பள்ளி  
- மெரிடியன் பள்ளி
- நாஸ்ர் பள்ளி
- ஓக்ரிட்ஜ் பன்னாட்டுப் பள்ளி
- ஆக்ஸ்போர்டு இலக்கண பள்ளி
- பி ஒபுல் ரெட்டி பொது பள்ளி
- ஜெபமாலை கான்வென்ட் உயர்நிலைப்பள்ளி
- சமஸ்கிருத பள்ளி
- ஸ்ரீ அரவிந்தோ பன்னாட்டுப் பள்ளி
- ஸ்டான்லி பெண்கள் உயர்நிலைப்பள்ளி
- புனித ஜார்ஜ் இலக்கணப் பள்ளி
- புனித பால் உயர்நிலைப்பள்ளி
- வித்யாரண்யா உயர்நிலைப்பள்ளி
- வால்டனின் பாதை
# கார்ல் ஜேக்கப் லோவிக்

**கார்ல் ஜேக்கப் லோவிக்** (Carl Jabob Lowig) (17 மார்ச் 1803 - 27 மார்ச் 1890) ஒரு செருமானிய வேதியியலாளர் ஆவார். அன்டோயின் ஜெரோம் பாலார்டும் இவரும் தனித்தனி முயற்சிகளில் புரோமினைக் கண்டுபிடித்தனர்.  
லியோபோல்ட் கிமெலினுடனான இவரது பணிக்காக ஐடல்பேர்க் பல்கலைக்கழகத்தில் முனைவர் பட்டம் பெற்றார். கனிம உப்புகள் பற்றிய தனது ஆராய்ச்சியின் போது 1825 ஆம் ஆண்டில் கனிம உப்பொன்று குளோரினுடன் வினைப்படுத்தப்படும் போது ஒரு பழுப்பு நிற வாயு வெளிவந்தது. இந்த வாயு புரோமின் என்ற புதிய தனிமம் என்று அறியப்பட்டது.  
ஐடல்பேர்ர்க் பல்கலைக்கழகம் மற்றும் சூரிச் பல்கலைக்கழகத்தில் பணிபுரிந்த பின்னர் அவர் ப்ரெஸ்லாவ் பல்கலைக்கழகத்தில் ராபர்ட் வில்ஹெல்ம் புன்சனுக்குப் பின் பொறுப்பேற்றுக் கொண்டார். அவர் 1890 ஆம் ஆண்டில் இறக்கும் வரை ப்ரெஸ்லாவில் பணிபுரிந்து வாழ்ந்தார்.
# வலை வீசின படலம்

**வலை வீசன படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் திருவாலவாய்க் காண்டத்தில் வருகின்ற ஐம்பத்து எழாவது படலமாகும். உமையம்மையும், நந்திதேவரும் கவனக்குறைவால் சாபம் பெற்று, பிறகு சிவபெருமானின் அருளால் சாபம் நீங்க பெற்றதை இப்படலம் குறிப்பிடுகிறது.
# வலை வீசின படலம்

## படலச் சுருக்கம்

### உமையம்மையின் சாபம்

சிவபெருமான் கைலாய மலையில் உமையம்மைக்கு வேதத்தின் பொருளை விளக்கிக் கொண்டிருந்தார். உமையம்மை அதில் கவனத்தைச் செலுத்தாமல் இருந்தார். வேதத்தின் பொருளை உதாசினப்படுத்திய காரணத்தால் படிப்பறிவு இல்லாத மீனவப் பெண்ணாக பிறக்க என்று சாபமிட்டார்.
# வலை வீசின படலம்

## படலச் சுருக்கம்

### விநாயகர், முருகனின் சினம்

உமையம்மைக்குச் சாபம் கொடுத்ததை அறிந்த விநாயகரும், முருகப்பெருமானும் சினம் கொண்டு, வேத நூல்களைத் தூக்கி கடலில் வீசினார்.
# வலை வீசின படலம்

## படலச் சுருக்கம்

### நந்திதேவரின் சாபம்

விநாயகரையும், முருகப்பெருமானையும் முறையாக நந்திதேவர் தடுக்காமல், கைலாய மலைக்குள் அனுமதித்ததால் சுறா மீனாக கடலில் பிறக்க என்று சாபமிட்டார்.
# வலை வீசின படலம்

## படலச் சுருக்கம்

### புன்னை மரநிழலில் அன்னை

சிவபெருமானின் சாபத்தின் படி, பாண்டிய நாட்டில் ஒரு புன்னை மரநிழலில் உமையம்மை சிறுகுழந்தையாகக் கிடந்தார். மகப்பேறு இல்லாது சிவபெருமானிடம் வேண்டிய பரதவத் தலைவன் சிவபெருமானே இக்குழந்தையை தனக்கு வழங்கியதாகக் கருதி தன் மனைவியிடம் குழந்தையினைக் கொடுத்து வளர்த்து வந்தார். நந்திதேவரும் கடலில் வீசப்பட்ட வேத நூலினை எடுத்துக் கொடுத்து, கடலில் சுறாமீனாகச் சுற்றி திரிந்தார்.
# வலை வீசின படலம்

## படலச் சுருக்கம்

### பரதவத் தலைவன் அறிவிப்பு

சுறாமீனாகச் சுற்றி திரிந்த நந்திதேவர், கடலில் மீன்பிடிக்க வருபவர்களின் வலைகளையும், படகுகளையும் சேதப்படுத்தியது. பரதவத் தலைவன் இச்சுறாவினை அடக்குபவருக்கு தனது மகளை மணம் செய்து தருவதாக அறிவித்தார்.
# வலை வீசின படலம்

## படலச் சுருக்கம்

### உமையம்மை, நந்திதேவரின் சாபம் நீங்குதல்

சிவபெருமான் மீனவனாகத் தோன்றி, சுறாமீனாகச் சுற்றி திரிந்த நந்திதேவரை வலைவீசிப் பிடித்தார். பரதவத் தலைவன் ஒப்பந்தத்தின் படி தனது பெண்ணை மணம் முடித்துக் கொடுத்தார். நந்திதேவரும் தனது சுயரரூபம் பெற்றார். உமையம்மையும், நந்திதேவரும் சாபம் நீங்கப் பெற்றனர்.
# இந்திய அரிசி ஆராய்ச்சி நிறுவனம்

**இந்திய அரிசி ஆராய்ச்சி நிறுவனம்** (*Indian Institute of Rice Research*) (முன்பு அரிசி ஆராய்ச்சி இயக்குநரகம்) என்பது அரிசி ஆராய்ச்சி நிறுவனமாகும். இது தெலங்காணாவின் ஐதராபாத்து அருகே ராஜேந்திரநகரில் அமைந்துள்ளது.
# இந்திய அரிசி ஆராய்ச்சி நிறுவனம்

## விளக்கம்

1965ஆம் ஆண்டு இந்திய வேளாண் ஆராய்ச்சி நிறுவனம் அகில இந்திய ஒருங்கிணைந்த அரிசி மேம்பாட்டுத் திட்டத்தினை ஐதராபாத்தில் நிறுவியது. நாடு முழுவதும் பயிர் பெருக்கம் பயிர் மேம்பாட்டில் மரபணு மற்றும் தொழில்நுட்பச் சோதனைகள் இந்தியாவின் பல இடங்களில் மேற்கொள்ளவும் ஒருங்கிணைக்கவும் நிறுவப்பட்டது. இந்தத் திட்டம் 1975ஆம் ஆண்டில் அரிசி ஆராய்ச்சி இயக்குநரகமாகத் தரம் உயர்த்தப்பட்டது. அரிசி ஆராய்ச்சி இயக்குநகரம் கூடுதல் ஆராய்ச்சி மையங்களுடன் அகில இந்திய ஒருங்கிணைந்த அரிசி மேம்பாட்டுத் திட்டத்தைத் (AICRIP) தொடர்கிறது. இது மாநில வேளாண் பல்கலைக்கழகங்கள், மாநில வேளாண்மைத் துறை மற்றும் இந்திய வேளாண் ஆராய்ச்சி மன்ற பிற ஆராய்ச்சி நிறுவனங்களுடன் இணைந்த 47 மையங்களில் கூட்டு நிதியுடன் செயலில் உள்ளது. பல இடங்களில், சோதனை திட்டத்தில் 50க்கும் மேற்பட்ட தன்னார்வ மையங்கள் பங்கேற்றுள்ளன. ஒட்டுமொத்த அரிசி உற்பத்தி முன்னணியில் இதன் குறிப்பிடத்தக்க பங்களிப்புக்காக இந்திய அரிசி ஆராய்ச்சி நிறுவனம் தனது 50வது ஆண்டு விழாவினை 2015இல் கொண்டாடியது. இது நாட்டிற்கு உணவுப் பாதுகாப்பை உறுதி செய்துள்ளது.  
இந்திய அரிசி ஆராய்ச்சி நிறுவனம் முக்கியமாக நெல் வளர்ப்பு சுற்றுச்சூழலுக்குப் பொருத்தமான மாறுபட்ட மற்றும் மேலாண்மை தொழில்நுட்பங்களை அடையாளம் காணத் தேசிய அளவில் பல இருப்பிட சோதனைகளை ஒருங்கிணைக்கிறது. இது உற்பத்தி, உற்பத்தித்திறன் மற்றும் இலாபத்தை மேம்படுத்துதல் மற்றும் பாதுகாத்தலை நோக்கமாகக் கொண்டது. தேசிய மற்றும் பிராந்திய முக்கியத்துவம் வாய்ந்த பிரச்சினைகள் தொடர்பான ஆராய்ச்சி வலையமைப்பினை துவக்கி ஒருங்கிணைக்கிறது. ஆராய்ச்சி பொருள் மற்றும் தகவல்களைப் பரிமாறிக்கொள்வதற்கான முக்கிய மையமாக இந்நிறுவனம் செயல்படுகிறது.  
தகவல் தொழில்நுட்பங்களைப் பயன்படுத்துவதன் மூலம் இந்திய அரிசி ஆராய்ச்சி நிறுவனம் தொழில்நுட்ப பரிமாற்ற விகிதத்தினைத் துரிதப்படுத்தப்பட்டுள்ளது. சமீபத்தில், இந்நிறுவனம் அரிசி அறிவு மேலாண்மை தலைவாசலை உருவாக்கியுள்ளது. இது அரிசி அறிவை சமீபத்திய தகவல் தொழில்நுட்பம் மூலம் பயனர்களுக்குப் பகிர்ந்து கொள்வதில் அரிசி துறைக்குத் தகவல் வழியாகச் செயல்படுகிறது. கூட்டு ஆராய்ச்சி திட்டத்திற்காகத் தேசிய, பன்னாட்டு மற்றும் தனியார் நிறுவனங்களுடன் தொடர்ச்சியான புரிந்துணர்வு ஒப்பந்தங்களை ஏற்படுத்தியுள்ளது. இந்நிறுவனம் ஆலோசனையும் சேவைகளையும் வழங்கி ஒப்பந்த அடிப்படையில் ஆராய்ச்சியினையும் மேற்கொள்கிறது.
# இந்திய அரிசி ஆராய்ச்சி நிறுவனம்

## வரலாறு

இந்திய அரிசி ஆராய்ச்சி நிறுவனம் 1965 ஆம் ஆண்டில் அகில இந்திய ஒருங்கிணைந்த அரிசி மேம்பாட்டுத் திட்டமாக (ஏ.ஐ.சி.ஆர்.ஐ.பி) நிறுவப்பட்டது.
# இந்திய அரிசி ஆராய்ச்சி நிறுவனம்

## ஆய்வுப் பிரிவுகள்

### பயிர் மேம்பாடு- மரபியல் மற்றும் பயிர்ப் பெருக்கம், கலப்பின அரிசி, உயிரிதொழில்நுட்ப புள்ளிவிவரம் மற்றும் தேசிய பேராசிரியர் திட்டம்

- மகசூல் மற்றும் அசாதரண சூழல் சகிப்புத்தன்மையின் மரபணு மேம்பாடு (GEY)
- உள்நாட்டு மற்றும் ஏற்றுமதி நோக்கத்திற்கான தரத்தின் மரபணு மேம்பாடு (GEQ)
- அரிசி மேம்பாட்டிற்கான உயிரிதொழில்நுட்ப கருவிகளின் பயன்பாடு (ஏபிஆர்)
# இந்திய அரிசி ஆராய்ச்சி நிறுவனம்

## ஆய்வுப் பிரிவுகள்

### பயிர் உற்பத்தி-வேளாண், தாவர உடலியல், மண் அறிவியல், பொறியியல் மற்றும் கணினி பயன்பாடுகள்

- வள மற்றும் உள்ளீட்டு பயன்பாட்டு செயல்திறனை மேம்படுத்துதல் (RUE)
- அரிசி உற்பத்தித அமைப்பினை நிலைநிறுத்துதல் (எஸ்.எஸ்.பி)
- காலநிலை மாற்றத்திற்கான பயிர்நிலைப்பாட்டினை மதிப்பீடு செய்தல் மற்றும் நிர்வகித்தல் (சி.சி.ஆர்)
# இந்திய அரிசி ஆராய்ச்சி நிறுவனம்

## ஆய்வுப் பிரிவுகள்

### பயிர் பாதுகாப்பு - பூச்சியியல் மற்றும் நோயியல்

- பூச்சிகள் மற்றும் அதன் மேலாண்மை (HRI)
- நோய்க்கிருமிகள் மற்றும் அதன் மேலாண்மை (HRP)
- ஒருங்கிணைந்த பூச்சி மேலாண்மை (ஐபிஎம்)
# இந்திய அரிசி ஆராய்ச்சி நிறுவனம்

## ஆய்வுப் பிரிவுகள்

### தொழில்நுட்ப பரிமாற்றம் - தொடர்பு மற்றும் பயிற்சி மையம் (சி.டி.சி) மற்றும் பொருளாதாரம்

- பயிற்சி, தொழில்நுட்ப பரிமாற்றம் மற்றும் தாக்க பகுப்பாய்வு (TTI)
# இந்திய அரிசி ஆராய்ச்சி நிறுவனம்

## திறன்பேசி பயன்பாடுகள்

- கைப்பேசி அரிசி ஐ.பி.எம்
- அவிசுகர் - கைப்பேசி புகைப்படக் கருவியினை இயக்குவதன் மூலம் நெற்பயின்ரினைத் தாக்கும் பூச்சியைக் கண்டறிய செயற்கை நுண்ணறிவு அடிப்படையிலான திறன்பேசி பயன்பாடு
# பவனண்

**பாவணன்** (*Pavanan*, 26 அக்டோபர் 1925- ஜூன் 2006, 22 ) தென்னிந்திய மாநிலமான கேரளாவில் பரவலாக அறியப்பட்ட பகுத்தறிவுவாதியும், இலக்கிய விமர்சகரும், இடது சாரி அரசியல் ஆர்வலருமாவார்.  
1965 ஆம் ஆண்டில் கேரள சாகித்ய அகாதமி விருதையும், 1979 இல் சோவியத் லேண்ட் நேரு விருதையும் வென்ற ஒரு சிறந்த எழுத்தாளராகவும், பத்திரிகையாளராகவும் இருந்தார். கேரள சாகித்ய அகாதமியின் (1977-84) செயலாளராகவும், கேரள தொழிற்சங்க சங்கத்தின் பொதுச் செயலாளராகவும், கேரள கலாமண்டலம் மற்றும் கேரள சங்கீத நாடக அகதாமியின் உறுப்பினராகவும் இருந்தார்.  
பாவணன் மலையாள கலைக்களஞ்சியத்தின் ஆசிரியராக இருந்தார். இவர் பன்னிரண்டு புத்தகங்களுக்கு மேல் எழுதியுள்ளார். பாவணன் அறக்கட்டளையானது "பாவணன் அறக்கட்டளை விருது" ஒன்றை நிறுவி இலக்கியப் படைப்புகளை அங்கீகரித்து கௌவுரவித்து வருகிறது. 2011 ஆம் ஆண்டில் மலையாள விமர்சகரும் எழுத்தாளருமான எம். கே. சானு இந்த விருதைப் பெற்றிருந்தார்.
# பவனண்

## சுயசரிதை

பாவணன் 1925 அக்டோபர் 26 அன்று இந்திய மாநிலமான கேரளாவின் தலச்சேரி அருகேயுள்ள வயலாலம் என்ற கிராமத்தில் பிறந்தார். இவரது தந்தை குத்தமத் குன்னியூர் குஞ்ஞிசங்கர குருப் மற்றும் தாய் புத்தன் வீட்டில் தேவகி அம்மா. இவர், காசர்கோடு மாவட்டம் நீலேஸ்வரம் மகாராஜாவின் உயர்நிலைப்பள்ளியிலும், தலச்சேரியின் பிரென்னென் கல்லூரி உயர்நிலைப் பள்ளியில் கல்வி பயின்றார்.  
1944–46 காலப்பகுதியில், இவர், பிரித்தானிய இந்தியாவின் இந்திய ராணுவத்தில் பணியாற்றினார். பின்னர், இராணுவத்தை விட்டு வெளியேறிய பின்னர், வடக்கு கேரளாவில் கூட்டுறவுத் துறையில் ஆய்வாளாராகப் பணியாற்றினார்.
# பவனண்

## பத்திரிகைத் துறை

1949 ஆம் ஆண்டு முதல், பாவணன் தனது இடதுசாரி அரசியல் செயல்பாட்டோடு பத்திரிகைத் துறையையும் தனது வாழ்க்கையாக எடுத்துக் கொண்டார். இவர் ஒரு பத்திரிகையாளராக முதன்முதலில் "ஜெயகேரளம்" என்ற மலையாள பத்திரிகையின் ஆசிரியர் குழு உறுப்பினராக இருந்தார். இது, சென்னையிலிருந்து வெளியிடப்பட்டது.  
1952–53 காலப்பகுதியில், பிரிக்கப்படாத இந்தியப் பொதுவுடைமைக் கட்சியின் மலையாள அமைப்பான தேசாபிமானியுடன் பணியாளர்-நிருபராக மாறுவதற்கு முன்பு இவர் "பௌரசக்தி"யின் துணை ஆசிரியராகப் பணியாற்றினார். 1965-67 காலப்பகுதியில், இவர் "நவயுக"த்தின் ஆசிரியராகவும், இந்தியா பிரஸ் ஏஜென்சியின் நிருபராகவும் பணியாற்றினார். 1970-75 காலப்பகுதியில் சென்னை சோவியத் தகவல் அலுவலகத்தில் ஒரு ஆசிரியராகவும், 1984-86 காலப்பகுதியில் "மனோராஜ்ஜியம்" குழும வெளியீடுகளுடன் பொது ஆசிரியராகவும் இருந்தார். பின்னர், 1988-94 காலப்பகுதியில், கேரள அரசாங்கத்தால் வெளியிடப்பட்ட "விஸ்வ விஜன கோஷம்" என்ற கலைக்களஞ்சியத் திட்டத்தின் இயக்குநராகப் பணியாற்றினார். 1975-78 க்கு இடையில் கேரள சாகித்ய அகாதமியின் உதவி செயலாளராகவும், 1978–84 காலப்பகுதியில் அதன் உறுப்பினர் செயலாளராகவும் இருந்தார்.
# பவனண்

## ஒரு பகுத்தறிவாளர்

ஒரு பகுத்தறிவாளராக, கேரளாவின் நன்கு அறியப்பட்ட பகுத்தறிவுக் குழுவான "கேரள யுக்திவாடி சங்க"த்தின் உறுப்புச் சங்கமான "யுக்திரேகா""வின் நிறுவனர்-தலைமை ஆசிரியராக இருந்தார். இவர் தனது வாழ்க்கையின் கடைசியில் 4-5 ஆண்டுகளாக ஆல்சைமர் நோயால் பாதிக்கப்படுவதற்கு முன்பு இவர் நீண்ட காலமாக அமைப்பின் தலைவராக இருந்தார்.
# பவனண்

## இறப்பு

ஆல்சைமர் நோயால் பாதிக்கப்பட்டுவந்த பாவணன் 22 சூன் 2006 அன்று திருச்சூரில் காலமானார்.
# வத்சலா மேனன்

**வத்சலா மேனன்** (*Valsala Menon*) (பிறப்பு 1945) மலையாளத் திரைப்படங்களில் பணிபுரியும் ஓர் இந்திய நடிகையாவார். இவர், சுமார் 200 படங்களில் நடித்துள்ளார். தற்போது இவர் மலையாளத் தொலைக்காட்சி நாடகத் தொடர்களில் தீவிரமாக உள்ளார்.
# வத்சலா மேனன்

## ஆரம்ப கால வாழ்க்கை

திருச்சூர் மாவட்டத்தில் இராமன் மேனன் - தேவகியம்மாள் ஆகியோருக்கு மூன்று மூத்த சகோதரர்களுடன் 1945 இல் பிறந்தார். சிறுவயதிலேயே இவர் பாரம்பரிய நடனத்தைக் கற்றுக் கொண்டார். மேலும், அக்காலத் தலைவர்களிடையேயும், ஆட்சியாளர்களின் முன்னிலையிலும் பல்வேறு மேடைகளில் நடனமாடியுள்ளார். 1953 ஆம் ஆண்டில் "திரமாலா" என்ற மலையாளத் திரைப்படத்தில் குழந்தைக் கலைஞராக திரைத்தொழிலுக்கு வந்தார். 16 வயதில் திருமணம் செய்துகொண்டு மும்பையில் குடியேறினார். இவர் மூன்று குழந்தைகளுக்குத் தாயான பிறகு 1970 இல் "மிஸ் திரிச்சூர்" ஆனார். இவர், மும்பையில் நடனப் பயிற்சியுடன், மலையாள வகுப்புகளையும் எடுத்து வந்தார். அங்கு இவர் மகளிர் சங்கத்திலும் தீவிரமாக இருந்தார். இவரது திருமணத்திற்குப் பிறகு திரைப்படங்களில் நடிக்க எண்ணற்ற வாய்ப்புகள் கிடைத்த போதிலும், 1985 ஆம் ஆண்டில் வெளியான "கிராதம்" என்ற படத்தின் மூலம் திரையில் மீண்டும் நடிக்க ஆரம்பித்தார். 1994இல் வெளியான பரிணயம் என்ற படத்தில் இவரது நடிப்பு குறிப்பிடத்தக்கதாக இருந்தது. அதன் பின்னர் இவர் சில துணைக் கதாபாத்திரங்களில் திரைப்படங்களில் நடித்து வருகிறார். அத்துடன் குணச்சித்திர வேடங்களில் பல தொலைக்காட்சித் தொடர்களிலும், விளம்பரங்களிலும் தோன்றி வருகிறார்.
# வத்சலா மேனன்

## தனிப்பட்ட வாழ்க்கை

இவர் 1961 இல் மறைந்த கலப்புரக்கல் அரிதாசன் என்பவரை மணந்தார். அரிதாசன் மும்பையில் பொறியாளராக பணிபுரிந்து வந்தார். இந்தத் தம்பதிக்கு பிரகாஷ், பிரேம் , பிரியன் என்ற மூன்று மகன்கள் உள்ளனர். பிரகாஷ் மேனன் ஆஸ்திரேலியாவிலும், பிரேம் மேனன் சிங்கப்பூரிலும், பிரியன் மேனன் கொச்சியிலும் பணிபுரிகின்றனர்.
# சுருதி மேனன்

**சுருதி மேனன்** (*Shruthy Menon*) (பிறப்பு: ஏப்ரல் 19, 1984) ஓர் இந்திய நடிகையும், தொலைக்காட்சித் தொகுப்பாளரும், விழாக்களின் அதிகாரப்பூர்வ தொகுப்பாளராகவும், வடிவழகியாகவும் இருக்கிறார். இவர் தற்போது உலகளவில் சோனு நிகமின் இசை நிகழ்ச்சிகளுக்கும், *உக்ரம் உஜ்வலம்* நிகழ்ச்சியின் தொகுப்பாளராக உள்ளார். 2015 ஆம் ஆண்டில், ஒரு திருமண இதழுக்கான மேலாடையின்றி எடுத்த இவரது புகைப்படம் இந்தியாவில் சர்ச்சையை ஏற்படுத்தியது.
# சுருதி மேனன்

## சொந்த வாழ்க்கை

சுருதி மேனன், சிறீவல்சன் உன்னி மேனன் - சாக்சி மேனன் தம்பதியினருக்கு மும்பையில் பிறந்தார். இவருக்கு, 2017ஆம் ஆண்டில் தொழிலதிபர் சாகில் திம்பாடியாவுடன் நிச்சயதார்த்தம் நடந்தது. அந்த ஆண்டின் பிற்பகுதியில் இந்த இணை திருமணம் செய்து கொண்டது.
# சுமர் சிங் யாதவ்

**சுமர் சிங் யாதவ்** (*Sumer Singh Yadav*) என்பவர் இந்தியக் கல்வி நிர்வாகி ஆவார். இவர் அரியானாவில் உள்ளஜெகன் நாத் பல்கலைக்கழகத்தின் துணைவேந்தர் ஆவார்.
# சுமர் சிங் யாதவ்

## தொழில்

சுமர் சிங். முன்பு நவம்பர் 2018 முதல் ஆகஸ்ட் 2020 வரை கோட்டாவின் கேரியர் பாயிண்ட் பல்கலைக்கழகத்தின் துணைவேந்தராக இருந்தார். மேலும் ராஜஸ்தான் நெவாய், டாக்டர் கே.என். மோடி பல்கலைக்கழகத்தின் துணைவேந்தராக மே 2018 முதல் நவம்பர் 2018 வரையிலும் ராஜஸ்தானின் பில்வாரா, சங்கம் பல்கலைக்கழக துணைவேந்தராக ஜூன் 2016 முதல் மே 2018 வரையிலும் பணியாற்றியுள்ளார்.
# ஷேர்னி

**ஷேர்னி** (*Sherni*) என்பது 2021 ஆண்டைய இந்திய இந்தி திரைப்படமாகும். ஷேர்னி என்ற இந்தி சொல்லுக்கு பெண்புலி என்பது பொருளாகும். இத்திரைப்படத்தை அமித் மசூர்கர் இயக்கியுள்ளார். இப்படத்தில் வித்யா பாலன் முக்கிய வேடத்தில் நடித்துள்ளார். இவருடன் முகுல் சத்தா, நீரஜ் கபி, விஜய் ராஸ், ஷரத் சக்சேனா ஆகியோரும் நடித்துள்ளனர்.  
*ஷேர்னி* படத்திற்கு நரேன் சந்தாவர்க்கர், பெனடிக்ட் டெய்லர் ஆகியோர் பின்னணி இசையமைக்க, மயூர் நர்வேகர் இசை இயக்குநராக பணிபுரிந்துள்ளார். பாடல்களுக்கு வரிகளை ஹுசைன் ஹைட்ரி எழுதியுள்ளார்.
இப்படத்தின் கதையானது மகாராட்டிரத்தில் நடந்த ஒரு உண்மை சம்பவத்தை அடிப்படையாக கொண்டது.
# ஷேர்னி

## கதை

இப்படத்தின் கதை இந்தியாவின் உத்திரப் பிரதேசத்தில் புலிகள் அதிகமாக வாழும் வனப்பகுதியை ஒட்டிய சிற்றூரில் நடப்பதாக காட்டப்படுகிறது. கிராமத்திலிருந்து காட்டுக்குள் கால்நடைகளை மேய்க்க வருபவரும் முதியவரும், சுள்ளி பொறுக்கவரும் பெண்ணும் அடுத்தடுத்து புலியால் அடித்துக் கொல்லப்படுகின்றனர். இதனால் பிரச்சனை சூடுபிடிக்கிறது. அடர்ந்த காட்டிலிருந்து கிராமத்தை ஒட்டிய காட்டின் எல்லைப் பகுதியில் அந்த இரட்டை குட்டிகளுள்ள அந்தப் புலி வந்துள்ளது.  
புலியை அடந்த காட்டுக்குள் விரட்ட வனத்துறை பெண் அதிகாரி வித்யா வின்செண்ட் (வித்யா பாலன்) நடவடிக்கை எடுகிறார். அதனால் புலியும் நகரத் தொடங்குகிறது. அது நகரும் பாதையில் பெருமளவு காடு அழிக்கபட்டு, அடையில் தாமிர சுரங்கமும், அதிவிரைவு நெடுஞ்சாலையும் அமைக்கபட்டுள்ளது. இதனால் புலி அடர்ந்த காட்டை நொக்கி செல்வதில் தடங்களும் சிக்கலும் நேர்கிறது. மேச்சல், சுள்ளி போன்றவற்றிற்க்கு காட்டி நம்பியுள்ள மக்கள் ஒரு புறம், மனித இடையூறு இல்லாத காட்டை விரும்பும் புலி ஒருபுறம் என இருதரப்புக்கும் இடையில் சிக்கிக்கொள்ளும் வனத்துறை புலியைக் காக்க விரும்புகிறது.  
ஒருபுறம் சூமூக தீர்வை நடுவதைவிட அதில் தங்களுக்கு என்ன ஆதாயம் கிடைக்கும் என்பதையும், அப்போதைக்கு பிரச்சனையை முடிவுக்கு கொண்டவரவுமே ஆட்சியாளர்களும் அதிகாரிகளும் முயல்கின்றனர். இனால் குழம்பிய வனத்துறையினர், அரசியலவாதிகள், உள்ளூர் அரசியல்வாதிகள், தனியார் வேட்டை ஆர்வலர்கள் என பலதரப்பினருக்கு இடையில் அந்த புலி சிக்கிக்கொள்கிறது. இறுதியில் புலிக்கு என்ன நேர்ந்தது என்பதே கதையாகும்.
# ஷேர்னி

## நடிகர்கள்

- வித்யா பாலன் -வித்யா வின்செண்ட்
- முகுல் சத்தா -பவன்
- நீரஜ் கபி -அகில் நங்கியா
- விஜய் ராஸ் -ஹசன் நூரானி
- ஷரத் சக்சேனா -ரஞ்சன் ராஜன்ஸ் அக்கா பிந்து
- அஸ்வினி லடேகர் -பெண் வன காவலர்
- பிரிஜேந்திர கலா -பன்சிலால் பன்சால்
- சம்பா மண்டல் -ஜோதி
- கோபால் தத் -சைபிரசாத்
- இலா அருண் -பவனின் தாய்
- சுமா முகுந்தன் -வித்யாவின் தாய்
- சத்தியகம் ஆனந்த் -பி.கே. சிங்
- மனோஜ் பக்ஷி -ஜங்கிள் முகாமில் அமைச்சர்
- முகேஷ் பிரஜாபதி -வன காவலர்
# ஷேர்னி

## வரவேற்பு

இப்படம் 2011 சூன் 18 அன்று வெளியிடப்பட்டு நேர்மறையான விமர்சனங்களைப் பெற்றது.
# பிபெபன் பேகாரி இலால்

## தொழில்

இலால் 1941இல் இந்தியக் குடிமைப் பணியில் சேர்ந்தார். இவருக்கு 1965 வரை உத்தரப் பிரதேச அரசில் பல்வேறு பொறுப்புகள் வழங்கப்பட்டன. 1966ஆம் ஆண்டில், இவர் மத்திய அரசுப் பணிக்கு மாற்றப்பட்டார். இங்கு பல்வேறு பதவிகளில் பணியாற்றியுள்ளார்.  
1974ஆம் ஆண்டில், இலால் இந்திய அரசாங்கத்தின் சிக்கிம் இராச்சியத்தில் தலைமை நிர்வாகியாக நியமிக்கப்பட்டார். மே 1975இல் இந்தியாவுடன் சிக்கிம் இணைக்கப்பட்ட பின்னர், இவர் புதிய மாநிலமான சிக்கிமின் முதல் ஆளுநராக நியமிக்கப்பட்டு 1981 வரை பணியாற்றினார்.
# பிபெபன் பேகாரி இலால்

## இறப்பு

இலால் ஜனவரி 5, 2008 அன்று புதுதில்லியில் காலமானார்.
# ஆர். சுப்பலட்சுமி

**ஆர். சுப்பலட்சுமி** (*R. Subbalakshmi*, 21 ஏப்பிரல் 1936 – 30 நவம்பர் 2023) இந்திய கருநாடக இசைக்கலைஞரும், இசையமைப்பாளரும், நடிகையும் ஆவார். இவர் பெரும்பாலும் மலையாளத் திரைப்படங்களில் நடித்திருந்தாலும், சில தமிழ்த் திரைப்படங்களிலும் நடித்துள்ளார். கல்யாணராமன் (2002), பாண்டிப்படா (2005), நந்தனம் (2002) ஆகிய படங்களில் நடித்ததற்காக இவர் புகழ்பெற்றார். இவரது மகள் தாரா கல்யாணும் மலையாளத் திரைப்படங்களில் ஒரு நடிகையாக இருக்கிறார்.
# ஆர். சுப்பலட்சுமி

## தனிப்பட்ட வாழ்க்கை

இவர், கல்யாணகிருஷ்ணனை மணந்தார். தம்பதியருக்கு இரண்டு மகள்களும், ஒரு மகனும் உள்ளனர். இவரது இளைய மகள் தாரா கல்யாண் ஒரு பிரபல நடிகையாகவும், நடனக் கலைஞராகவும் இருக்கிறார். திரைப்படங்களுக்குள் நுழைவதற்கு முன்பு சுப்பலட்சுமி, ஜவகர் பாலபவனில் இசை, நடனம் ஆகியவற்றை பயிற்றுவிப்பாளராக இருந்தார். 1951 முதல் அகில இந்திய வானொலியுடன் பணியாற்றியுள்ளார். தென்னிந்தியாவிலிருந்து வந்த அனைத்திந்திய வானொலியின் முதல் பெண் இசையமைப்பாளராக இவர் புகழ் பெற்றார். இவர் பல இசை நிகழ்ச்சிகளை வழங்கியுள்ளார். மேலும், ஒரு பின்னணிக் கலைஞரும் ஆவார். இவர் சில தொலைக்காட்சித் திரைப்படங்களிலும் இசைத் தொகுப்புகளிலும் நடித்துள்ளார்.  
சுப்பலட்சுமி 2023 நவம்பர் 30 அன்று தனது 87-ஆவது அகவையில் காலமானார்.
# ஆர். சுப்பலட்சுமி

## நடித்த தமிழ்த் திரைப்படங்கள்

- *ஒரு பொண்ணு ஒரு பையன்* (2007)
- *ராமன் தேடிய சீதை* (2008)
- *விண்ணைத்தாண்டி வருவாயா* (2010)
- *ஒரே ஒரு ராஜா மொக்கராஜா* (2015)
- *அம்மணி* (2016)
- *ஹவுஸ் ஓனர்* (2019)
- *பீஸ்ட்* (2022)
# ஆண்டாள் வெங்கடசுப்பா ராவ்

**ஆண்டாளம்மா** என்று பிரபலமாக அறியப்பட்ட **ஆண்டாள் வெங்கடசுப்பா ராவ்** (*Andal Venkatasubba Rao*) (1894-1969) இந்தியாவைச்சேர்ந்த சமூகச் சேவகரும், கல்வியாளரும், பெண்கள் மற்றும் குழந்தைகளின் நலனுக்காக பணியாற்றும் சென்னையைத் தளமாகக் கொண்ட தொண்டு நிறுவனமான "மதராஸ் சேவாசதன்" என்பதன் இணை நிறுவனருமாவார்.
# ஆண்டாள் வெங்கடசுப்பா ராவ்

## சுயசரிதை

தென்னிந்திய மாநிலமான தமிழ்நாட்டின் தலைநகரான சென்னையில் 1894இல் பிறந்த இவர், சென்னை, புனித தேவதை ஆங்கிலோ இந்தியன் உயர்நிலைப்பள்ளி, மாநில மகளிர் உயர்நிலைப்பள்ளி, தற்போதைய மாநில பெண்கள் உயர்நிலைப் பள்ளி ஆகியவற்றில் தனது பள்ளிப் படிப்பினை முடித்தார்.
# ஆண்டாள் வெங்கடசுப்பா ராவ்

## திருமணம்

1928ஆம் ஆண்டில், மதராசு உயர் நீதிமன்றத்தில் நீதியரசராக இருந்த எம். வெங்கடசுப்பா ராவ் என்பவரை மணந்தார். இவர் இங்கிலாந்தின் இராணியிடம் வீரத்திருத்தகை என்ற பட்டம் பெற்றவர்.
# ஆண்டாள் வெங்கடசுப்பா ராவ்

## கல்விப் பணிகள்

இவர்கள், "மதராஸ் சேவாசதன்" என்ற தொண்டு நிறுவனத்தை 1928ஆம் ஆண்டில் நிறுவினர். இந்த அமைப்பு ₹10,000 மூலதனத்துடன் தொடங்கப்பட்டது. எட்டு அனாதை சிறுமிகளின் உதவியுடன், இந்த அமைப்பு பல பெண்கள் மற்றும் குழந்தைகளின் தேவைகளைப் பூர்த்தி செய்யும் ஒரு பெரிய நலன்புரி அமைப்பாக பல ஆண்டுகளாக வளர்ந்துள்ளது. சேவாசதன் ஒரு மேல்நிலைப் பள்ளியையும், ஆண்டாள் வெங்கடசுப்பாராவ் மெட்ரிக் மேல்நிலைப்பள்ளி என்ற ஒரு பள்ளியையும், சர் முத்தா வெங்கடசுப்ப ராவ் கச்சேரி அரங்கம் என்ற பெயரில் ஒரு கச்சேரி அரங்கையும் நடத்தி வருகிறது.
# ஆண்டாள் வெங்கடசுப்பா ராவ்

## விருதுகள்

சமுதாயத்திற்கு இவர் செய்த பங்களிப்புகளுக்காக 1957ஆம் ஆண்டில் இந்தியாவின் மூன்றாவது மிக உயர்ந்த குடிமை விருதான பத்ம பூசண் விருதினை இந்திய அரசு வழங்கியது.
# ஆண்டாள் வெங்கடசுப்பா ராவ்

## இறப்பு

இவர் 1969 இல், தனது 75 வயதில் இறந்தார்.
# தாரா கல்யாண்

**தாரா கல்யாண்** (*Thara Kalyan*) (1 நவம்பர், 1967 ) ஓர் இந்தியப் பாரம்பரிய நடனக்கலைஞரும், மலையாளத் திரைப்பட நடிகையுமாவார். இவர் மலையாளத் திரைப்படங்கள், தொலைக்காட்சி திரைப்படங்கள், தொலைக்காட்சி நாடகத் தொடர்கள் போன்றவற்றில் நடித்து வருகிறார். பரதநாட்டியம், மோகினியாட்டம், குச்சிப்புடி ஆகியவற்றில் தொழில்முறை நடனக் கலைஞராகவும் உள்ளார். இவர் தூர்தர்ஷனின் மோகினியாட்ட 'ஏ உயர்தர'க் கலைஞராவார்.  
*அம்மா* (ஓ. என். வி. குறுப்பு), *கருணா* (குமரன் ஆசான்), *பூதப்பாட்டு*, *யசோதரா*, *அனார்கலி* போன்ற கருப்பொருள்களில் இவரது மோகினியாட்டப் படைப்பாற்றலில் முதன்மையானவராக அறியப்படுகிறார். "தாத்ரி குட்டி" என்ற இவரது சமீபத்திய படைப்பு மோகினியாட்டத்தின் வரலாற்றில் முதன்முதலில் வலுவான பெண்ணை சித்தரித்து, துணிச்சலுடன் குரல் எழுப்பியது. இவர், திருவனந்தபுரத்தில் ஒரு நடன நிறுவனத்தை நடத்தி வருகிறார்.
# தாரா கல்யாண்

## சொந்த வாழ்க்கை

மலையாளத் திரையுலகில் துணை வேடங்களில் நடித்து வரும் சுப்பலட்சுமி - கல்யாணகிருஷ்ணன் தம்பதியினருக்கு ஒரு கேரள ஐயர் குடும்பத்தில் பிறந்தார். 2017இல் இறந்த இவரது கணவர் இராஜாராம் தொலைக்காட்சித் தொடர்களில் சிறு வேடங்களில் நடித்து வந்தார். மேலும் நகர உள்ளூர் தொலைக்காட்சியில் நிரல் ஆசிரியராகவும், உள்ளூர் மேடை நிகழ்ச்சியில் நடன இயக்குனராகவும் இருந்தார். தாராவும் ஒரு நிகழ்ச்சித் தொகுப்பாளராக இருக்கிறார். மேலும் தூர்தர்ஷனில் சில திட்டங்களை தொகுத்துள்ளார். கைரளி தொலைக்காட்சியில் உண்மைநிலை நிகழ்ச்சியான "பாட்டுருமாள்" என்ற நிகழ்ச்சியின் நடுவராகவும் இருந்துள்ளார். இவர் அழகுப் போட்டியிலும் வென்றுள்ளார். 1983 ஆம் ஆண்டில் "மிஸ் திருவனந்தபுரம்" பட்டத்தைப் பெற்றார்.
# செம்மலர் அன்னம்

**செம்மலர் அன்னம்** (*Semmalar Annam*) லட்சுமி ராமகிருஷ்ணன் இயக்கிய விமர்சன ரீதியாக பாராட்டப்பட்ட தமிழ்த் திரைப்படமான அம்மணி (2016) மூலம் புகழ் பெற்ற இந்திய திரைப்பட நடிகையாவார். இவர், கல்லூரியில் படிக்கும் போதே பதினைந்துக்கும் மேற்பட்ட குறும்படங்களை இயக்கி நடித்துள்ளார். பல சமூக மற்றும் சுற்றுச்சூழல் காரணங்களுக்காக கோயம்புத்தூரில் நிகழ்த்தப்பட்ட வீதி நாடகங்களுக்காக செம்மலர் நன்கு அறியப்பட்டவர்.
# செம்மலர் அன்னம்

## வாழ்க்கை

கோயம்புத்தூரைச் சேர்ந்த செம்மலர் அன்னம், ஏ. வி. கருப்பசாமி - பூவதி ஆகியோரின் மூத்த மகளாவார். இவருக்கு சமரன் என்ற தம்பி உள்ளார்.
# செம்மலர் அன்னம்

## கல்வி

கோயம்புத்தூர் கிருஷ்ணம்மாள் மேல்நிலைப்பள்ளியில் படித்த பிறகு பூ. சா. கோ. கலை அறிவியல் கல்லூரியில் காட்சித்தொடர்பியல் படிப்பில் சேர்ந்தார். பின்னர் அதே கல்லூரியில் மக்கள் செய்தித் தொடர்பியலிலும், இதழியலிலும், முதுகலை பட்டம் பெற்றார். முறையான கல்விக்குப் பிறகு, சென்னையின் இசுடானிசுலாவ்ஸ்கி நடிப்புப் பள்ளியில் நடிப்பு மற்றும் நாடகம் குறித்து படித்தார். இது தமிழ்த் திரையுலகில் காலடி எடுத்து வைக்க இவருக்கு உதவியது.
# செம்மலர் அன்னம்

## தொழில்

தனது கல்லூரிக் காலத்தில் சமூக காரணங்களுக்காக பல வீதி நாடகங்களை நிகழ்த்தினார். இந்த பல வீதி நாடகங்களை கல்லூரி சுற்றுச்சூழல் மன்றத்தின் கீழ் இவரது கல்லூரி பேராசிரியர் சி. ஆர். ஜெயப்பிரகாஷ் ஏற்பாடு செய்தார். இந்த வீதி நாடகங்கள் சமூகத்தில் நிறைய விழிப்புணர்வையும் நேர்மறையான மாற்றத்தையும் கொண்டுவருவதற்கும், இதனால் ஏற்படும் சுற்றுச்சூழல் பாதிப்புகளை மாற்றுவதற்கும் கருவியாக இருந்தன.  
செம்மலரின் முதல் படமான "மலர்மதி", பாலியல் துன்புறுத்தலுக்காளான ஒரு அனாதையைப் பற்றி இருந்தது. மேலும், இது சிறந்த திரைப்படம் மற்றும் சிறந்த இயக்குநர் விருதை 2010 இல் வென்றது. சென்னை, சத்யபாமா பல்கலைக்கழகத்தின் காட்சித்தொடர்பியல் துறையின் சார்பில் ஏற்பாடு செய்யப்பட்ட மாநில அளவிலான குறும்பட விழாவில் திரையிடப்பட்டது.  
"அம்மணி" படத்தில், இவர் விரக்தியடைந்த மருமகளான அமுதா என்ற ஒரு முக்கியக் கதாபாத்திரத்தில் நடித்திருந்தார் . இவர் திரைபடங்கள் தவிர, பல விளம்பரங்களிலும், ஆவணப்படங்களிலும் நடித்துள்ளார்.  
2021இல் "நீஸ்டீரீம் ஓ.டி.டி" தளத்தில் வெளியிடப்பட்ட "மாடத்தி" என்ற தமிழ்ப் படத்தில் வேணி என்ற பாத்திரத்தில் நடித்துள்ளார்.
# செம்மலர் அன்னம்

## விருதுகள்

கலைஞர் தொலைக்காட்சியில் 2012இல் நடந்த ஒரு உண்மைநிலை நிகழ்ச்சியில் வெற்றி பெற்று ஒரு மகிழுந்தைப் பரிசாகப் பெற்றார். நடனம், நடிப்பு போன்ற பல கலை வடிவங்களில் தங்களது திறமையை நிரூபிக்கக்கூடிய நபருக்கு இந்த விருது வழங்கப்பட்டது.
# அன்டோயின் ஜெரோம் பாலார்டு

**அன்டோயின் ஜெரோம் பாலார்ட்** (Antoine Jérôme Balard) (1802-1876) ஒரு பிரெஞ்சு வேதியியலாளரும் புரோமினைக் கண்டுபிடித்தவர்களில் ஒருவரும் ஆவார்.
# அன்டோயின் ஜெரோம் பாலார்டு

## தொழில் வாழ்க்கை

இவர் பிரான்சில் மோண்ட்பெல்லியரில் 1802 ஆம் ஆண்டு செப்டம்பர் 30 ஆம் நாள் பிறந்தார்.இவர் தனது வாழ்க்கையை ஒரு மருந்து தயாரிப்பாளராகத் தொடங்கினார். தனது சொந்த ஊரில் அறிவியல் ஆசிரியர்களுக்கு வேதியியல் பாடத்திற்கான உதவியாளராக செயல்பட்டுள்ளார். பின்னர் இராயல் மருந்தியல் கல்லூரி மற்றும் பள்ளியில் வேதியியல் பேராசிரியர் பதவியில் பணியாற்றினார். இவர் தெற்கு பிரான்சின் மத்தியதரைக்கடல் அருகே உள்ள மோண்ட்பில்லியர் என்ற இடத்தின் உவர் சதுப்பு நிலத்தில் கிடைத்த கடற்பாசியின் சாம்பலை குளோரின் சூழலில் வைத்து வாலைவடித்தார். கிடைத்த பொருளானது குளோரினுக்கும், அயோடினுக்கும் இடைப்பட்ட பண்புகளைக் கொண்டிருந்தது. அது நிச்சயம் ஒரு புதிய தனிமம் என்பதை உணர்ந்த அவர் இலத்தீன் வார்த்தையில் மூரியா என்ற பெயர் சூட்டினார். இதே தனிமமானது இவருக்கு ஓராண்டு முன்னதாக 1825 ஆம் ஆண்டில் கார்ல் ஜேக்கப் லோவிக் என்பவராலும் கண்டறியப்பட்டது. இவர்களிருவரின் கண்டுபிடிப்புமே புரோமின் என்ற தனிமம் தான். இரண்டு வெவ்வேறு அறிவியலாளர்களுமே புரோமினைக் கண்டுபிடித்தவர்களாக உலகால் அங்கீகரிக்கப்பட்டவர்கள் ஆவர்.  
புரோமின் என்ற தனிமத்தைக் கண்டுபிடித்த சாதனையின் காரணமாக இவருக்கு பாரீசில் லூயி ஜேக்கப் தெனார்டின் பணியிடம் அவருக்குப் பின்னதாக கிடைக்கும் வாய்ப்பை ஏற்படுத்திக் கொடுத்தது. 1851 ஆம் ஆண்டில் இவர் டி பிரான்சு கல்லூரியில் வேதியியல் பேராசிரியர் பணியில் சேர்ந்தார். இங்கு அவர் மார்செலின் பெர்தெலாட்டை முதலில் மாணவராகவும், பின்னர் உதவியாளராகவும், இறுதியாக தனது சகப் பேராசிரியராகவும் தந்தது. இலூயி பாசுச்சருக்கு 26 வயதாக இருந்தபோது பலார்ட் அவரை ஒரு மாணவராகக் கொண்டிருந்தார். ஏப்ரல் 30, 1876 இல் பாலார்டு இறந்தார்.
# பிரன்சு கார்ல் ஆச்சார்டு

**பிரன்சு கார்ல் ஆச்சார்டு** (Franz Karl Achard) (28 ஏப்ரல் 1753 - 20 ஏப்ரல் 1821) ஒரு செருமானிய ( பிரஷ்யன் ) வேதியியலாளர், புவியியலாளர், இயற்பியலாளர் மற்றும் உயிரியலாளர் ஆவார் . அவரது முக்கிய கண்டுபிடிப்பு சர்க்கரைவள்ளிக் கிழங்கிலிருந்து சர்க்கரையை உற்பத்தி செய்வதற்கான எளிய தொழில்துறை செயல்முறையை கண்டுபிடித்ததாகும்.
# பிரன்சு கார்ல் ஆச்சார்டு

## வாழ்க்கையும் பணியும்

ஆச்சார்டு ஹியூக்னாட் அகதிகள் வழிவந்த போதகர் மேக்ஸ் குயில்லாமே ஆச்சார்டு மற்றும் மார்கரெட் எலிசபெத் ஆகியோரின் மகனாக பெர்லினில் பிறந்தார். அவர் பெர்லினில் இயற்பியல் மற்றும் வேதியியல் பயின்றார். அவர் தனது மாற்றாந்தாய் மூலம் சர்க்கரை சுத்திகரிப்பு செய்வதில் ஆர்வம் காட்டினார். 20 வயதில், ஆச்சார்ட் "இயற்கை அறிவியல் நண்பர்களின் வட்டத்தில்" நுழைந்து, ராயல் அகாடமி ஆஃப் சயின்ஸில் இயற்பியல் வகுப்புகளின் இயக்குநராக இருந்த ஆண்ட்ரியாஸ் சிகிஸ்மண்ட் மார்கிராப்பை சந்தித்தார். ஆச்சார்டு வானிலையியல், ஆவியாதலின் விளைவாக ஏற்படும் குளிர்ச்சி, மின்சாரம், தந்தி, ஈர்ப்பு விசை, மின்னலை ஈர்த்துக் கொள்ளும் அமைப்புகள் உட்பட பல பாடங்களைப் படித்து ஜெர்மன் மற்றும் பிரெஞ்சு மொழிகளில் வெளியிட்டார்.  
ஆச்சார்டு பிரஸ்ஸியாவின் இரண்டாம் பிரடெரிக் மன்னருக்கு மிகவும் பிடித்தமானவராய் இருந்தார். மேலும், வாரத்திற்கு இரண்டு முறை தனது ஆராய்ச்சியை மன்னரிடம் நேரடியாக அறிவித்தார். மனநலத் திறன்களில் மின்சாரத்தின் செல்வாக்கு குறித்த ஒரு ஆய்வு பற்றி, ஃபிரடெரிக் II கூறியதாகக் கூறப்படுகிறது: *எனது பிரஷ்ய மாநிலங்களில் மந்த புத்தியுள்ளோருக்கு மின்சாரத்தைப் பயன்படுத்தி மேம்படுத்துவதற்கான காரணத்தை வழங்க முடிந்தால், அவர் தனது சொந்த எடையை விடக் கூடுதலான தங்கத்திற்கீடான மதிப்புடையவர்* என்று கூறியதாகத் தெரிகிறது.
# மம்தா தாக்கூர்

**மம்தா தாக்கூர்**(*Mamata Thakur*) (பிறப்பு 15 மே, 1967) ஓர் இந்திய அரசியல்வாதியாவார். இவர், பங்கான் மக்களவைத் தொகுதியில் 2015இல் நடந்த இடைத்தேர்தலில் அகில இந்திய திரிணாமுல் காங்கிரசு கட்சி சார்பில் தேர்ந்தெடுக்கப்பட்டார். 2019இல் நடந்த பொதுத்தேர்தலில் பாரதிய ஜனதா கட்சி வேட்பாளரிடம் தோல்வியடைந்தார்.
# மம்தா தாக்கூர்

### தொழில்

மார்ச் 2015 முதல் இவர் சமூக நீதி மற்றும் அதிகாரமளித்தல் நிலைக்குழுவின் உறுப்பினராக பணியாற்றினார். மக்களவை 2019இல் கலைக்கப்பட்டபோது இந்தப் பதவி முடிந்தது. சமயம் மற்றும் கல்வி மேம்பாட்டிற்காக, அரிசந்த் தாகூர் என்பவரால் 1860-ஆம் ஆண்டில் நிறுவப்பட்ட இந்து சமயத்தின் வைணவப் பிரிவு அமைப்பான் மாத்துவ மகாசங்கத்தின் மதத் தாயாக இருக்கிறார். இவர் தாகூர்நகரில் வசிக்கிறார்.
# துருவன் கோட்டை

**துருவன் கோட்டை** (*Gengavaram Fort*) இந்தியாவில் தமிழ்நாடு மாநிலத்தில் விழுப்புரம் மாவட்டத்தில், செஞ்சி அருகில் கெங்கவரம் எனும் ஊரில் உள்ளது. விழுப்புரம் மாவட்டத்தில் செஞ்சிக் கோட்டை மற்றும் தியாகதுர்கம் மட்டுமே நாம் அறிந்துள்ள கோட்டையாக உள்ளன. மலையின் மீது யாரும் எளிதில் சென்று வரமுடியாத காட்டுப்பகுதியில் வலிமையான கெங்கவரம் கோட்டை உள்ளது. இங்குள்ள பழமையும், வரலாறும் இதுவரை சரியாக வெளிவரவில்லை.
# துருவன் கோட்டை

## ஆட்சி செய்தவர்கள்

துருவன் கோட்டையின் கட்டமைப்பை கொண்டு பார்த்தால் முதலில் சோழர்கள் கீழ் இருந்த காடவராயர் மன்னனின் கோப்பெருஞ்சிங்கன் நான்கு கல்வெட்டுக்கள் கிடைத்தன. கோட்டையின் அமைப்பிலிருந்து விஜயநகரப் பேரரசின் செஞ்சி நாயக்க மன்னர்களால் கட்டப்பட்டது என்பதை உறுதி செய்யலாம். பின்னர் மராத்தியர்களின் கீழ்வந்து ஆங்கிலேயர் ஆட்சியில் இடிக்கப்பட்டது என்று தெரியவருகிறது. இக்கோட்டையின் பாதுகாப்பிற்கு மலையில் சில பதுங்கு குழிகள், கட்டடங்கள் கண்டிருக்கிறனர். மேலும் மொக்கை ஓடை அருவி அருகில் மழையளவுமானி இருந்ததற்கான கட்டிட அமைப்பு உள்ளது.
# துருவன் கோட்டை

## கல்வெட்டு

இந்த கோட்டையில் 2022ல் இந்த கல்வெட்டு கெங்கவரத்தை சேர்ந்த மதன் ,விழுப்புரம் வரலாற்று பேராசிரியர் ரமேஷ் அவர்களுக்கு தகவல் கொடுக்க அவர் தலைமை ஆய்வு நடத்தி 2023ல் வெளி உலகிற்கு கூறினார்,கல்வெட்டில் **இவ்வேரி அவனி ஆளப்பிறந்தான் ஏரி** என்ற சோழர்கால கல்வெட்டு ஒன்று கிடைத்துள்ளது, அந்தக் கல்வெட்டு கூறுவது என்னவென்றால் இந்த ஏரியை அவனி ஆளப்பிறந்தான் (கோப்பெருஞ்சிங்கனுடைய ஒரு பட்டப் பெயராகும்) என்ற காடவராயன் கோப்பெருஞ்சிங்கன் வெட்டி கொடுத்தார். இக்கோட்டையில் குளத்தை உருவாக்கி இதில் சுவர்கள் அமைத்து சுனைகளையும் வெட்டி தந்தார் என்பதை சில கல்வெட்டுக்களும் பகிருகின்றன.
# துருவன் கோட்டை

## கோட்டையின் அமைப்பு

இயற்கையாகவே சுனை போன்ற அமைப்பு குளம் போன்ற அமைப்பு உருவாகி உள்ளது. மலைகளின்மீது கண்காணிப்பதற்கு கோட்டைகளை கட்டி உள்ளனர். கெங்கவரம் மலைக்கோட்டை செஞ்சி கோட்டையை விட மிக உயரமாகவும் மிகவும் பழமையான கோட்டை என்று இதிலிருந்து தெரிகிறது. பலம் பொருந்திய மதில்கள், எளிதில் தாக்குதல் நடத்த முடியாத இயற்கை அறன்களோடு காட்டின் நடுவில் இந்த கோட்டை உள்ளது.
மிகவும் பாதுகாப்பான கோட்டை என்பதால் கோட்டை மட்டுமின்றி சிறிய அளவில் நிர்வாகமும், விலை உயர்ந்த பொருட்களை பாதுகாக்க நிலவறைகளையும் ஏற்படுத்தி உள்ளனர்.
# துருவன் கோட்டை

## தடயங்கள்

சோழர்கள் இருந்ததற்கான தடயம் இங்கு உள்ளது. ஆதாரமாக இங்கு சோழர் கால மேற்கூரை ஓடுகள் கிடைத்துள்ளன. அதுமட்டுமில்லாமல் இரும்பில் பொருட்கள் செய்ய இரும்பு தாதுக்களை பயன்படுத்தினார்கள் என்று அங்கு கிடைத்த இரும்புத்தாதுகளை வைத்து உறுதிப்படுத்தலாம். மற்றும் இரும்பு ஆயுதங்களைத் தீட்ட, தீட்டுப் பாறைகள் இங்கு ஒரு சில இடங்களில் காணப்படுகின்றன, இங்கு ஏராளமான கட்டடங்கள் இருந்து இடிந்து மண் மேடாகிய தடயங்கள் உள்ளன.
சிறிய கோவில்கள், வற்றாத சுனைகள் இவற்றுடன் சோழர் காலத்தைச் சேர்ந்த பாறையில் வடித்த சிவலிங்கம், விஜயநகரப் பேரரசுக் கால பெருமாள், ஆஞ்சநேயர் சிலைகள் உள்ளன. கெங்கவரம் ஐயனாரப்பன் கோவிலில் விஜயநகர பேரரசின் நாயக்க மன்னர்கள் கால நடுகல் ஒன்றும் உள்ளது.
# துருவன் கோட்டை

## கட்டடங்கள்

சிறிய அளவிலான தானிய களஞ்சியமும், இதன் அடியில் எனிதில் கண்டுபிடிக்க முடியாத மிக நேர்த்தியாக வடிவமைக்கப்பட்ட இரண்டு இரகசிய பாதுகாப்பு அறைகளை கட்டி உள்ளனர்.
# துருவன் கோட்டை

## துருவன் கோட்டை பாறை ஓவியங்கள்

கோட்டையின் கீழ் பகுதியில், கோட்டை கட்டுவதற்கு முன்பாகவே பழங்குடியினர் வாழ்ந்து வந்துள்ளதற்கான தடயங்கள் உள்ளன. இங்குள்ள குகைகளில் கோட்டு உருவங்களும், செங்கோட்டு உருவங்களும் பாறையில் வரை யப்பட்டுள்ளன. இவை இரண்டாயிரம் ஆண்டுகளுக்கு முற்பட்டது.
# தருமவியாதர்

**தருமவியாதர்** என்பவர் மகாபாரதத்தில் வருகின்ற கதாப்பாத்திரம் ஆவார். தர்மவியாதர், மகாபாரத இதிகாசத்தில் பாண்டவர்கள் துவைத வனத்தில் வனவாசத்தில் இருந்த போது, மார்காண்டேய முனிவர், வேடனும், இறைச்சி வணிகரும், அறநெறியுடன் வாழும் தர்மருக்கு, தர்மவியாதனின் ஆன்மீக ஒழுக்கம் குறித்து கதையாக கூறுகிறார்.  
தவம் புரிந்தும், சினத்தை கைவிடாத கௌசிகர் எனும் முனிவருக்கு, தருமவியாதன் அறநெறிகளை எடுத்துரைத்தார். தரும வியாதர் செய்த அற உபதேசங்களை வியாத கீதை என்பர்.
# தருமவியாதர்

## தொன்மம்

கௌசிக முனிவர் பெருந்தவத்திலிருந்தபோது அவர்மேல் மரத்திலிருந்த கொக்கொன்று எச்சமிட்டது. சினமடைந்த முனிவர் தன் பார்வை நோக்கால் கொக்கை எரித்து சாம்பலாக்கினார். அதனால் ஆணவம் கொண்டார். குளித்துவிட்டு பின்னர் அருகிலிருந்த ஊரூக்குச் சென்று ஒரு வீட்டை அணுகி தனக்கு அன்னதானம் செய்யக் கூவினார். வீட்டிலிருந்த பெண் தன் கணவருக்கு பணிவிடை செய்து கொண்டிருந்ததால் பொறுத்திருக்கும் படி வேண்டினார். தான் பெரிய முனிவன் என்று அறியாமல் காத்திருக்க வைத்தமைக்காக கோபம் கொண்டார். பிச்சையிட வந்த பெண்ணை முறைத்தார். தான் யார் எனத்தெரியுமா எனக்கோபத்துடன் கத்தினார். அதற்கு சிரித்துக்கொண்டே அப்பெண் கொக்கொன நினைத்தாயோ கொங்கனவா என மறுமொழி கூறினார். இதனைக் கேட்ட முனிவருக்கு, தன் தவ வலிமையால் கொக்கை எரித்த விடயம் இப்பெண்மணி எவ்வாறு தெரிந்தது எனக்கேட்டதுடன், தன் தவவலிமையின் பலத்தின் குறைபாட்டை எண்ணிக் கூனிக்குறுகினார். மேலும் தனக்கு நல்லறம் உபதேசிக்கும் படி அப்பெணிடம் வேண்டினார். அப்பெண் தருமம் குறித்து போதிய ஞானம் நீங்கள் பெறவில்லை. ஞானம் பெற மிதிலை நகரில் இறைச்சி விற்கும் தருமவியாதன் என்பவரை அணுகி உபதேசம் பெற்றுக் கொள்ளும் படி முனிவரிடம் கூறினார். அவ்வாறே கௌசிக முனிவரும் இறைச்சிக் கடைக்காரர் வியாதரை அணுகி தர்ம உபதேசங்களை பெற்றார்.  
தருமவியாதன் கறிக்கடை வைத்திருந்த நபர். அவர் தன்னுடைய பெற்றோர்களுக்கு பணிவிடை செய்தும் கறிக்கடையில் வியாபாரம் செய்தும் வந்தார். கௌசிக முனிவர் அவரைக் காண வந்ததும், அப்பெண் அனுப்பினாராவென வினவினார். இதனை எவ்வாறு தருமவியாதன் அறிந்தாரென கௌதமர் வியந்தார். ஒவ்வொருவரும் தனக்கான தர்மத்தைக் கடைப்பிடிப்பதே சிறந்த தர்மமாகும். இல்லரத்தில் இருக்கும் பெண் கணவனுக்கக்கு பணிவிடை செய்வதும், வணிகத்தில் பாரபட்சம் பாராது செயல்படுவதும் தர்மமாகும். இவ்வாறு தங்கள் பணியை செய்வது முனிவர்களின் தவத்திற்கு ஒப்பானது என கூறினார் தருமவியாதர்.
# வியாத கீதை

**வியாத கீதை** (**Vyadha Gita**) (பொருள், இறைச்சிக் கடைக்காரரின் உபதேசங்கள்) தருமவியாதன் எனும் இறைச்சிக் கடைக்காரர் அந்தணரான கௌசிக முனிவருக்கு உபதேசித்த நல்லறங்களின் தொகுதி ஆகும். இக்கதை மகாபாரத இதிகாசத்தில் பாண்டவர்கள் வன வாசத்தின் போது துவைத வனத்தில் தங்கியிருந்த போது, மார்க்கண்டேய முனிவர் தருமனுக்கு, சூத்திர வர்ணத்தினரான தருமவியாதன், பிராமண வருணத்தினராக கௌசிக முனிவருக்கு அருளிய நல்லுபதேசங்களை எடுத்துரைக்கிறார். இந்த நல்லுபதேசங்களே வியாத கீதை எனப்படுகிறது.
# கா. வை. சுப்பிரமணிய ஐயர்

**காந்தாடை வைத்யா சுப்ரமணிய அய்யர்** (*K. V. Subrahmanya Aiyar*)(1875 &ndash; 7 நவம்பர் 1969) என்பவர் தமிழ் கல்வெட்டியல் மற்றும் வரலாற்றாளர் ஆவார். இவர் தமிழ்நாட்டின் குகைக் கல்வெட்டுகளைத் தமிழ்ப் பிராமி வடிவமாகத் தீர்மானித்த முதல் நபராகக் கருதப்படுகிறார்.
# கா. வை. சுப்பிரமணிய ஐயர்

## ஆரம்ப கால வாழ்க்கை

சுப்ரமணிய அய்யர் 1875இல் கோயம்புத்தூர் பிறந்தார். திருச்சிராப்பள்ளியில் கல்வி பயின்றார். கல்வி முடிந்ததும், அய்யர் கோயம்புத்தூர் அருகிலுள்ள ஒட்டச்சத்திரத்தில் ஆட்சியர் அலுவலக பணியினைப் பெற்றார். இங்கு இவரது திறன்களைத் தலைமை கல்வெட்டியலாளர் வலையாட்டூர் வெங்கையா கவனித்து அங்கீகாரம் கொடுக்கும் வகையில் தன்னுடைய அணியில் 1906ஆம் ஆண்டில் சேர்த்தார்.